open-index/open-wikipedia-markdown huggingface dataset:
Partido Nacionalista Galego-Partido Galeguista

O **Partido Nacionalista Galego-Partido Galeguista** (**PNG**-**PG**) foi un partido nacionalista centrista-liberal que estivo integrado no BNG ata o 17 de marzo de 2012 para pasar a ser parte de Compromiso por Galicia.

## Traxectoria 
A orixe do PNG está nunha escisión de Coalición Galega. Tiña 132 militantes en 2002, aínda que chegou a contar con máis de 500 pouco despois súa fundación. Xosé Henrique Rodríguez Peña foi o seu Secretario Xeral ata a súa morte en agosto de 2006. Foi substituído por Iago Tabarés. A raíz da celebración, o 25/09/2011, do seu VIII Congreso Nacional foi elixido secretario xeral Xosé Mosquera Casero.

Fundado en xaneiro de 1987 como Partido Nacionalista Galego (PNG) cando un sector de Coalición Galega liderado por Pablo González Mariñas e Xosé Henrique Rodríguez Peña promoveu unha organización máis progresista e nacionalista, en total contaba con 5 deputados no Parlamento de Galicia.

Posteriormente uníuselle o pequeno Partido Galeguista Nacionalista dando lugar ao PNG-PG. En setembro de 1987 o PNG-PG apoiou a moción de censura contra o goberno de Xerardo Fernández Albor e entrou no goberno de Fernando González Laxe facéndose con dúas consellerías, a de Presidencia para González Mariñas e Pesca para Rodríguez Peña. Pouco despois dous dos seus deputados, Carlos Mella e Luís Cordeiro deixaron o partido. Tralos malos resultados das eleccións autonómicas de 1989 o PNG-PG integrouse no BNG en 1991 sendo presidente Gustavo Docampo Otero.
## Notas 
## Véxase tamén 
### Ligazóns externas 
* Web oficial
Rois

**Rois** é un concello da provincia da Coruña, pertencente á comarca do Sar. Segundo o padrón municipal (INE 2018) tiña 4564 habitantes (4995 no 2009, 5105 no 2006, 5149 no 2005, 5122 no 2004, 5137 en 2003). O seu xentilicio  (véxase no Galizionario) é .

## Xeografía 
Está situado no suroeste da Provincia da Coruña. Limita ao norte co concello de Brión, ao sur cos de Dodro e Rianxo, ao leste cos de Padrón e Teo, e ao oeste co de Lousame. Ten 92,8&nbsp;km², divididos entre doce parroquias.

A capital está no lugar de Samil (parroquia de Oín). A altitude máxima é de 609 m, no monte Pedregal, e a mínima de 6 m no río Sar, na parroquia de Seira.

Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:7000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:white

PlotData=
  color:bar width:20 align:left
  bar:1900 from:0 till:5791
  bar:1910 from:0 till:5770
  bar:1920 from:0 till:5733
  bar:1930 from:0 till:5820
  bar:1940 from:0 till:6154
  bar:1950 from:0 till:6282
  bar:1960 from:0 till:6003
  bar:1970 from:0 till:5715
  bar:1981 from:0 till:5767
  bar:1991 from:0 till:5514
  bar:2001 from:0 till:5180
  bar:2009 from:0 till:4995

PlotData=
  bar:1900 at: 5791 fontsize:S text:5791 shift:(-10,5)
  bar:1910 at: 5770 fontsize:S text:5770 shift:(-10,5)
  bar:1920 at: 5733 fontsize:S text:5733 shift:(-10,5)
  bar:1930 at: 5820 fontsize:S text:5820 shift:(-10,5)
  bar:1940 at: 6154 fontsize:S text:6154 shift:(-10,5)
  bar:1950 at: 6282 fontsize:S text:6282 shift:(-10,5)
  bar:1960 at: 6003 fontsize:S text:6003 shift:(-10,5)
  bar:1970 at: 5715 fontsize:S text:5715 shift:(-10,5)
  bar:1981 at: 5767 fontsize:S text:5767 shift:(-10,5)
  bar:1991 at: 5514 fontsize:S text:5514 shift:(-10,5)
  bar:2001 at: 5180 fontsize:S text:5180 shift:(-10,5)
  bar:2009 at: 4995 fontsize:S text:4995 shift:(-10,5)

## Táboas de datos 
### Sociedade e poboación 
### Economía 
### Festividades e festas patronais 
## Rois na literatura popular 
* *Véxote no Milladoiro,/ no Faramelo, en Padrón,/ e hastra pola Ponte Valga/ te vexo no corazón* .

## Galería de imaxes 

Ficheiro:Iglesia Oín 2.JPG|Igrexa de Santa María de Oín.
Ficheiro:Pazo de antequeira.JPG|Pazo de Antequeira en Oín.
Ficheiro:División entre Rois, Dodro, Rianxo y Lousame.JPG|División entre Rois, Dodro, Rianxo e Lousame
Ficheiro:Placa altimétrica na Casa do Concello de Rois.jpg|Placa altimétrica na casa do concello.

## Parroquias 
miniatura|dereita|Situación das parroquias do concello de Rois.

## Lugares de Rois 
Para unha lista completa de todos os lugares do concello de Rois vexa: Lugares de Rois.

## Notas 
## Véxase tamén 
### Bibliografía 
* 

### Outros artigos 
* Eleccións municipais en Rois
Alonso Pérez de Guzmán

miniatura|300px|Placa conmemorativa na casa natal (León)
**Alonso Pérez de Guzmán**, nado en León en 1256 e finado en Gaucín (Málaga) en 1309, foi un nobre castelán pertencente á casa ducal de Medina Sidonia. Duque de Niebla e alcumado **Guzmán o Bo** (*Guzmán el Bueno*), era fillo bastardo do adiantado maior de Andalucía, Pedro Núñez de Guzmán.

Por desavinzas cos seus irmáns abandona o reino de Castela e ponse ó servizo do sultán de Marrocos. Volve a Castela en 1291, chamado por Sancho IV, quen quería aproveita-lo seu coñecemento e relacións cos musulmáns na súa loita cos benimeríns polo control do estreito de Xibraltar. Participa na conquista castelá de Tarifa no 1292, e é nomeado alcaide da praza en 1293.

É aquí de onde xorde a lenda de *Guzmán o Bo*, xa que o sultán benimerín Ibn Ya'qub e o infante Xoán, irmán do rei, intentan conquista-la praza en 1294. Como unha frota aragonesa estaba a piques de chegar para rompe-lo asedio, os benimeríns intentan acelera-la rendición da praza capturando ó fillo de Guzmán e ameazando con matalo se o alcaide non rendía Tarifa. Segundo a lenda, Guzmán non só non se rendeu senón que ofreceu ós sitiadores o seu propio coitelo para que cumprisen a súa ameaza, cousa que fixeron, xesto heroico que lle gañou o alcume "O Bo".

O asedio fracasou finalmente, e Guzmán seguiu combatendo contra os musulmáns no sur de España ata a súa morte na Serranía de Ronda.
1643

## Acontecementos 
### Europa 
* 30 de xuño, Batalla de Adwalton Moor na Guerra Civil Inglesa.
### Oceanía 
* O holandés Abel Janszoon Tasman descobre as illas Tonga e as Fiji.

### Arte e cultura 
* Bartolomé Esteban Murillo pinta o seu "Autorretrato", na actualidade en Caracas.

## Nacementos 
* 4 de xaneiro, Isaac Newton, físico e matemático inglés.

## Mortes 
*

## Outros 
*

Historia ano a ano
1710

## Acontecementos 
## Nacementos 
* 4 de xaneiro - Giovanni Battista Pergolesi, compositor italiano (m. 1736)
*15 de febreiro - Lois XV, rei de Francia (m. 1774)
*12 de marzo - Thomas Arne, compositor inglés (m. 1778)
*20 de agosto - Thomas Simpson, matemático inglés (m. 1761)
* 22 de novembro - Wilhelm Friedemann Bach, compositor alemán (m. 1784)

## Mortes 
* 22 de novembro - Bernardo Pasquini, compositor italiano (n. 1637).
*29 de setembro - Ole Rømer, astrónomo danés (n. 1644)
*22 de novembro - Bernardo Pasquini, compositor italiano (n. 1637)
*14 de decembro - Henry Aldrich, arquitecto, filósofo e teólogo inglés (n. 1647)
*25 de decembro - Pedro Manuel Colón de Portugal, político español (n. 1651)
*(data probable) - Gaspar Sanz, guitarrista español (n. 1640)

## Outros 
Historia ano a ano
1720

## Acontecementos 
* 23 de marzo - Unha orde do goberno de Portugal prohibe de xeito drástico que os portugueses accedan ao Brasil, ante o temor ao despoboamento no país peninsular a causa da riqueza mineira americana.

### Arte e cultura 
* So a dirección e proxecto de Andrés García de Quiñones comeza a construción da *Praza Maior* de Salamanca, que se rematará en 1733.

## Nacementos 
* 4 de xaneiro, Johann Friedrich Agricola, compositor alemán.

## Mortes 
## Outros 
Historia ano a ano
1839

## Nacementos 
* 4 de xaneiro - Casimiro José Abreu, poeta brasileiro.
* 19 de xaneiro - Paul Cézanne, pintor francés.
* 21 de marzo - Modest Mussorgsky, compositor ruso.
* 4 de maio - Juan Manuel Paz Novoa, xornalista e político galego.
* 21 de xuño - Machado de Assis, escritor brasileiro (m. 1908).
* 12 de agosto - Casiano Pérez Batallón, avogado e político galego (m. 1903).
* 10 de outubro - Francisco Giner de los Ríos, filósofo e pedagogo español.

## Mortes 
* 3 de decembro - Frederico VI de Dinamarca, rei de Dinamarca e Noruega.

## Outros 
Historia ano a ano
1881

## Acontecementos 
### África 
* 12 de maio - Asínase o tratado de Qasr el-Said, en El Bardo, Tunisia, que recoñece o protectorado francés sobre ese país norteafricano.
* Derrotan ás tropas británicas os boers en Suráfrica
[miniatura|page=4|"Costumbres gallegas", por [Rosalía de Castro, 28/3/1881.]]
## Nacementos 
* 4 de xaneiro - Wilhelm Lehmbruck, escultor alemán.
* 9 de xaneiro - Giovanni Papini, escritor italiano.
* 31 de xaneiro - Irving Langmuir, químico estadounidense, premio Nobel de Química en 1932.
* 4 de febreiro - Fernand Léger, pintor francés.
* 5 de marzo - Augusto Barcia Trelles, avogado e político republicano español (m. 1961).
* 12 de marzo - Mustafa Kemal Atatürk, presidente de Turquía (1923-1938).
* 23 de marzo - Roger Martin du Gard, novelista francés, premio Nobel de Literatura en 1937.
* 25 de marzo - Béla Bartók, compositor húngaro.
* 5 de xullo - Enrique Muíño, actor galego.
* 27 de xullo - Hans Fischer, químico e médico alemán, premio Nobel de Química en 1930.
* 6 de agosto - Sir Alexander Fleming, científico británico.
* 8 de agosto - Gerardo Abad Conde, avogado e político galego.
* 11 de agosto - José Soto Reguera, avogado e político galego (m. 1953).
* 29 de setembro - Ludwig von Mises, economista austríaco.
* 2 de outubro - Antón Vilar Ponte, escritor e político galego.
* 22 de outubro - Clinton Davisson, físico estadounidense, premio Nobel de Física en 1937.
* 25 de outubro - Pablo Picasso, pintor español.
* 25 de novembro - Angelo Giuseppe Roncalli, Papa Xoán XXIII (1958-1963)
* 28 de novembro - Stefan Zweig, escritor austríaco.

* 12 de decembro - Concepción Pérez Iglesias, mestra e política galega (m. 1939).
* 23 de decembro - Juan Ramón Jiménez, poeta español, premio Nobel de Literatura en 1956.

## Mortes 
* 1 de xaneiro - Louis Auguste Blanqui, revolucionario francés, referente intelectual da Comuna de París de 1871.
* 9 de febreiro - Fiódor Dostoievski, escritor ruso.
* 13 de marzo - Tsar Alexandre II de Rusia.
*21 de marzo - Modest Musorgskii, compositor ruso.
* 28 de abril - Manuel García Gil, monxe e prelado galego.
* 14 de setembro - Juan Antonio Saco y Arce, sacerdote, gramático e escritor galego (n. 1835). 
* 16 de outubro - Marcial del Adalid, compositor musical galego (n. 1826).
* 21 de novembro - Lewis Henry Morgan, antropólogo estadounidense.

## Outros 
Historia ano a ano
1248

## Acontecementos 
* O rei Lois IX de Francia lanza a Sétima Cruzada, con Exipto como obxectivo.
* 23 de novembro: Fernando III de Castela ocupa a cidade de Sevilla, até entón en poder dos musulmáns.
* Comeza o reinado de Afonso III de Portugal.

## Nacementos 
* Beata Ánxela de Foligno, mística italiana.
* Roberto II, duque de Borgoña (m. 1306).

## Mortes 
* 4 de xaneiro: O rei Sancho II de Portugal, no exilio no reino de Castela.
* Güyük, khan supremo mongol.

## Véxase tamén 
### Outros artigos 
* Historia ano a ano
1624

## Acontecementos 
### Arte e cultura 
* Gian Lorenzo Bernini remata o grupo escultórico de "*Apolo e Dafne*" (hoxe na Galería Borghese, Roma).
* Fundación da universidade de Chuquisaca (actual Sucre, Bolivia).

## Nacementos 
* Claudio Coello, pintor español (m. 1693).

## Mortes 
* 4 de xaneiro, Vicente Espinel, escritor e músico español.
* Juan de Mariana, xesuíta, historiador español (n. 1535).

## Outros 
Historia ano a ano
Ares Enyalius

Nalgunhas ocasións Ares, deus grego da guerra, é chamado **Enyalius** ou **Ares Enyalius**, mentres que noutras *Ares Enyalius* é considerado o deus da guerra dos espartanos.

Homero refírese a el na súa *Ilíada* nove veces, en catro das cales é presentado coma Meriones, un dos líderes de Creta durante a Guerra de Troia.

O poeta Alcmán refírese a el coma fillo de Ares e Enio algunhas veces e coma fillo de Cronos e Rea outras.

Segundo o xeógrafo grego Pausanias, os habitantes de Lacedemonia crían que encadeando a súa imaxe impedirían que abandonase a Esparta. Tamén menciona que en Esparta se sacrificaban cadeliños na súa honra.

O historiador grego Polibio comparou o deus romano Marte co deus grego Ares e o deus romano Quirino con **Enyalius**.
Ares Galaxy

**Ares Galaxy** é un programa de intercambio de arquivos peer-to-peer.

## Características 
O seu creador descríbeo como similar a Kazaa. Inicialmente Ares usaba a rede Gnutella, pero seis meses despois da súa creación, comezou a empregar a súa propia rede.

Hai varias razóns polas que a xente prefire o *Ares Galaxy* sobre outras redes coma Kazaa ou Gnutella. Os defensores do programa din que ten unha maior velocidade de descarga, non ten spyware nin adware, e posúe un eficiente e rápido sistema de busca. Ares tamén posúe a opción adicional das salas de chat. E, ó contrario que Kazaa, non está sendo perseguido pola RIAA (Recording Industry Association of America).

## Véxase tamén 
### Outros artigos 
* Kazaa
* eMule
* Bit Torrent
* P2P
Gonzalo Fernández de Córdoba

miniatura|dereita|Gonzalo Fernández de Córdoba foi un militar español que permitiu que a Coroa de Aragón mantivese o reino de Nápoles. Polas súas vitorias foi coñecido como *o gran capitán*.

**Gonzalo Fernández de Córdoba**, nado en Montilla o 1 de setembro de 1453 e finado en Granada o 2 de decembro de 1515, foi un militar español, alcumado **O Gran Capitán**. Loitou na conquista de Granada e na Guerra de Nápoles ás ordes dos Reis Católicos, e está considerado o inventor da guerra moderna.

## Traxectoria 
De neno foi parte do séquito de Isabel a Católica. Loitou a favor de Isabel na guerra civil castelá e en Granada. En recompensa polos seus destacados servizos, recibiu unha encomenda da Orde de Santiago, señorío de *Orjiva* e algunhas rendas sobre a seda granadina, o cal contribuíu a que se enriquecese.

### A guerra de Italia 
miniatura|esquerda| *O Gran Capitán*.
En 1495 foi chamado á guerra de Nápoles, onde tanto Fernando II de Aragón e o rei de Francia (naquel momento Lois XII). Tras unha curta campaña de tres anos e tras acadar importantes triunfos, volveu a España. Alí foi nomeado duque de Santángelo.

En 1500 foi enviado de novo a Nápoles para consolidar a posición de España en Nápoles tras un tratado con Francia. Os roces cos exércitos franceses, porén, conduciron ó enfrontamento con estes. Os franceses superaban amplamente en número ós españois, o que fixo que o Gran Capitán seguise tácticas defensivas, refuxiándose en prazas fortes. A grande estratexia do Gran Capitán conduciu á vitoria sobre os franceses en Ceriñola, en 1503. O comandante francés, o duque de Nemours, morreu en combate.

Grazas a esta vitoria, o exército español apropiouse de todo o reino de Nápoles. Lois XII de Francia mandou un novo exército, que foi derrotado en 1504 en Garellano. Tras estes acontecementos, o exército francés rendeuse en Gaeta.

## De vicerrei á perda do favor real 
Terminada a guerra de Nápoles gobernou como vicerrei de Nápoles durante catro anos, mais foi deposto do goberno por temores de Fernando de Aragón de que se volvese demasiado poderoso e se independizase. O Gran Capitán intentou dar contas ó rei de que non tiña pensado traizoalo (no Arquivo de Simancas).

O Gran Capitán retirouse a entón a Loja, aínda que tiña desexos de volver a Italia, e morreu en 1515.

## Véxase tamén 
* Terzo
* Renacemento
Amateur Radio Emergency Service

A **Amateur Radio Emergency Service** ou **ARES** (Servizo Radio-Afeccionado de Emerxencia) é un corpo de voluntarios adestrados e autorizados para asistir como servizo público e comunicación de emerxencia nos Estados Unidos e o Canadá. Está patrocinada pola American Radio Relay League (Liga Americana de Transmisores de Radio) e a Radio Amateurs of Canada

Normalmente, a ARES está organizada por cidade e condado e está asociada co concello local ou co goberno do condado. O máis alto na estrutura de mando é o *Section Emergency Coordinator* (Coordinador da Sección de Emerxencias), ou SEC. Esta persoa é membro do *Section Managers Cabinet* (Gabinete da Sección de Administradores) responsábel das comunicacións de emerxencia. O SEC ten ás súas ordes ós *District Emergency Coordinators* (Coordinadores de Emerxencias do Distrito) ou DECs. Cada DEC ten un ou máis *Emergency Coordinators* (Coordinadores de Emerxencias), ou ECs, traballando para eles.

O EC é o responsábel da organización dun grupo local da ARES.

## Ligazóns externas 
* Páxina da ARES (en inglés)
* ARES Canadá
Glasnost

A **Glasnost** (en ) é un termo ruso que significa **transparencia** **ou** **apertura**.

No XXVII Congreso do Partido Comunista da Unión Soviética (PCUS), en febreiro de 1986, Mikhail Gorbachev propuxo a política de *Glasnost*, para modernizar ó cidadán soviético medio e limar asperezas co bloque occidental. Esta política significaba unha maior liberdade de prensa nos medios de comunicación. Así, Gorbachev conseguiu grandes logros diplomáticos con outras potencias, mentres o descontento popular medraba, xa que a liberdade de prensa informou ós cidadáns do pacto cos nazis (pacto Molotov-Ribbentrop), das baixas en Afganistán e da lamentable situación económica.

## Véxase tamén 
### Outros artigos 
* Guerra fría
Ares Shrike 5.56

A **Shrike 5.56** é unha arma lixeira de asalto fabricada por Ares Defense Systems (Sistemas de Defensa Ares).

A Shrike 5.56 non é unha arma completamente funcional. É un kit que, cando se combina cun M16/M4 ou similar, se transforma nunha arma automática de asalto similar á M249. É máis lixeira e compacta que un rifle de asalto. Ares proclama que a Shrike é a pistola cargada por cinto máis lixeira do mundo.

## Véxase tamén 
### Ligazóns externas 
* Descrición do produto .
Ares (deus)

Na mitoloxía grega, **Ares** (en grego Ἂρης, "home", "conflito") era o deus da guerra, fillo de Zeus e Hera e un dos deuses olímpicos. Os romanos chamábano **Marte**.

Cando Halirrotio violou a Alcipe, filla de Ares e Agraulo, Ares matouno, polo que foi levado a xuízo: o primeiro xuízo por asasinato da historia. Foi absolto. Entre os seus compañeiros estaban a súa irmá Eris, os seus fillos Fobos e Deimos e Enio. A Ares acompañábao un séquito que incluía a Dor, o Pánico, a Fame e o Esquecemento. A pesar de ser inmortal, era moi sensíbel á dor e acudía correndo onda o seu pai, Zeus, cada vez que era ferido. Foi adorado principalmente en Tracia.

Ares deu a Hipólita o cinto que logo lle arrebataría Heracles.

Unha noite, mentres mantiña relacións sexuais con Afrodita (que era esposa de Hefestos), Ares puxo a un mozo chamado Alectrión á súa porta para que os gardase. Pero este quedou durmido e Helios, o sol, sorprendeu á parella. Ares transformou a Alectrión nun galo, que dende entón anuncia a chegada do sol pola mañá.

Durante a Guerra de Troia, Diomedes loitou con Heitor e viu a Ares loitando no bando troiano. Diomedes pediu ós seus soldados que se retirasen lentamente. Hera, nai de Ares, viu a interferencia deste e pediu permiso a Zeus, para apartar a Ares do campo de batalla. Hera animou a Diomedes a atacar a Ares e este lanzou a súa lanza contra o deus. Atenea guiou a lanza ata o corpo de Ares, que ruxiu de dor e fuxiu ó monte Olimpo, o que obrigou ós troianos a retirárense.

Aínda que foi importante na poesía e na mitoloxía, Ares foi raramente obxecto de adoración. E era case sempre venerado en conxunción con outros deuses: por exemplo, compartía un templo con Afrodita en Tebas.

Homero chamouno nalgunhas ocasións: 
* *Βροτολοιγός* (Brotoloigos, "destrutor de homes"), *Ανδρειφοντης* (Andreiphontês, "asasino de homes"), *Μιαιφόνος* (Miaiphonos, "manchado de sangue") e *Τειχεσιπλήτης* (Teikhesiplêtês, "asaltante de murallas").

## Consortes e descendencia 
* Agraulo
** Alcipe
* Afrodita
** Anteros
** Deimos
** Eros
** Fobos
** Harmonía
** Himeneo
** Hímeros
** Príapo
* Astíoque
** Ascálafo
* Atalanta
** Partenopeo
* Crisa
** Flegias
* Cirene
** Diómedes
* Estérope
** Enómao
* Otrera
** Hipólita
** Pentesilea
* Rea Silvia (na mitoloxía romana)
** Rómulo e Remo
* Nai descoñecida
** Antíope
** Cicno
** Enio
** *Eurytion*
** Hipólita
** Melanipa
** Tereo
Ares Defense Systems

A **Ares Defense Systems** é unha empresa estadounidense fabricante de armas. Está localizada na US Government’s Radford Army Ammunition Plant (*Planta de Munición Militar de Radford do Goberno dos Estados Unidos*) en Radford, Virxinia. Posúe os seguintes Federal Firearms Licenses (*Permisos Federais de Armas de Fogo*):
* **Type 07**: Manufacturer of firearm other than destructive devices (*Fabricante de Armas de Fogo Excepto Dispositivos Destrutivos*)
* **Type 08**: Importer of firearm other than destructive devices (*Importador de Armas de Fogo Excepto Dispositivos Destrutivos*)
* **Type 10**: Manufacturer of destructive devices (*Fabricante de Dispositivos Destrutivos*)

O seu produto máis coñecido é a Shrike 5.56 que subministra ó exército e ás forzas de seguridade dos Estados Unidos.
Arès, Xironda

**Arès** é un concello francés, situado na beira da Laguna de Arcachon no departamento de Gironde na rexión de Aquitania. Atópase a 47&nbsp;km de Bordeos, a 42&nbsp;km de Arcachon e a 7&nbsp;km do océano Atlántico. Ten unha superficie de 5.849 hectáreas das que 4.262 son de bosque. Ten unha poboación de 4.741 habitantes (segundo o censo do 2003).

## Véxase tamén 
### Ligazóns externas 
* Sitio oficial da vila de Arès (en francés).
Abril Pérez

**Abril Pérez** (ou **Abril Peres**) foi un xograr compostelán da primeira metade do século XIII.

## Traxectoria 
Tradicionalmente identifícaselle co nobre portugués *Abril Peres de Lumiares* falecido en 1245. Porén, estudosos como António Resende de Oliveira, identifícano cun xograr documentado en Lisboa en 1221 ou cun burgués de Santiago de Compostela, irmán do cóengo Abril Fernández, que aparece nun documento de 1269.

### Tenzón 
* ''Abril Peres, muit'hei eu gram pesar*

## Notas 
## Véxase tamén 
### Bibliografía 
*. *Historia de la Santa A. M. Iglesia de Santiago de Compostela*.
*: "Abril Perez" en *Gran Enciclopedia Galega Silverio Cañada''.
### Ligazóns externas
*Abril Pérez no sitio Cantigas Medievais Galego-Portuguesas.
Marte (deus)

Na mitoloxía romana, **Marte** (en ) era o deus da guerra, equivalente ó Ares da mitoloxía grega e mais ao Smertrios da mitoloxía celta. Fillo de Xuno e unha flor máxica (Xúpiter). Inicialmente foi o deus da fertilidade e a vexetación, e o protector do gando, pero despois foi asociado coa loita. Ofrecíanselle sacrificios antes das batallas e dicíase que aparecía nos campos de batalla acompañado por Bellona, unha deusa guerreira. Dise que a súa esposa era Nerio.

## Culto 
O seu principal templo estaba na capital do imperio que compartía con Xúpiter e Quirino. O templo a *Mars Ultor* ("o vingador") estaba no Forum Augustus. Outro templo dedicado a *Mars Gradivus* ("O que precede ó exército na batalla") estaba situado no lugar onde se concentraba o exército antes de partir a unha guerra. O Campus Martius ("campo de Marte") era onde adestraban os soldados e atletas.

As Feriae Marti celebrábanse o 1 de marzo e o Armilustrium o 19 de outubro. Cada cinco anos celebrábase a Suovetaurillia, na que se sacrificaban na súa honra un porco, unha ovella e un touro. O 27 de febreiro e o 14 de marzo, tiñan lugar as carreiras de cabalos da Equirria. O 23 de marzo celebrábase o Tubilustrium no que se purificaban as armas e as trompetas de guerra.

Marte era representado como un guerreiro con armadura cun helmo con crista. O lobo e o peto eran os seus símbolos. Fillos seus foron Fuga e Timor.

O mes de marzo e o planeta Marte chamáronse así na súa honra. Á súa honra foi dedicado tamén un día da semana: o *dies Martis*, ou sexa, o **martes**.

Marte, ó contrario que o seu equivalente grego, Ares, foi máis venerado que a maioría dos deuses romanos debido a que os seus fillos Rómulo e Remo fundaron Roma. Os romanos chamábanse a si mesmos *fillos de Marte*.

## Véxase tamén 
### Outros artigos 
* Ares
* Tyr
Aabenraa

**Aabenraa**, en danés **Åbenrå**, é o nome que recibe unha cidade dinamarquesa de 22&nbsp;000 habitantes, capital do condado de Xutlandia do Sur na rexión de Nordslevig, situada no fiorde do mesmo nome. Literalmente, o seu nome significa "costa aberta", a forma dialectal propia é Affenrå. A cidade é un importante centro cultural da minoría alemá de Dinamarca. O xornal *Der Nordschleswiger* edítase aquí.

## Historia 
Fundada en 1240, no 1335 o Duque de Valdemar concedeulle o título de cidade.
En 1250 constrúese a Igrexa de San Nicolau.
En 1864 foi anexionada por Prusia, onde permaneceu ata 1920.

## Economía 
O que primeiro foi unha pequena cidade de mariñeiros medrou ata se converter nun importante centro pesqueiro no XVIII e XIX, sendo actualmente o 7º porto pesqueiro de Dinamarca. Ademais é o centro comercial dunha rica rexión agrícola.

## Demografía 
Evolución da poboación:

* 1980 - 21&nbsp;172
* 1985 - 21&nbsp;227
* 1990 - 21&nbsp;463
* 1995 - 21&nbsp;894
* 1999 - 22&nbsp;050
* 2000 - 22&nbsp;020
* 2003 - 21&nbsp;979

## Véxase tamén 
### Ligazóns externas 
* Concello de Aabenraa
* Museo de Aabenraa
* Ximnasio alemán 
* Der Nordschleswiger, xornal en alemán
Hans von Aachen

**Hans von Aachen**, nado en Colonia en 1552 e finado en Praga o 4 de marzo de 1615, foi un pintor alemán.

## Traxectoria 
Fillo dunha familia orixinaria de Aquisgrán, comezou como pupilo do pintor flamengo Jerrigh. No 1574 marchou a Italia para perfeccionar os seus estudos en Florencia, Roma e Venecia, desenvolvendo un estilo manierista. De volta en Alemaña no 1588 realiza retratos para a nobreza. Dende 1592 realizou os retratos oficiais de Rodolfo II en Praga.

Autor de pinturas de temas bíblicos e mitolóxicos, as súas obras están expostas no Ermitage (San Petersburgo), no Museo Pau Getty (Os Ánxeles), na Galería Nacional de Londres, Galería Nacional de Praga e outros museos en Alemaña e os Estados Unidos.

## Galería de imaxes 

Ficheiro:Hans_von_Aachen_010.jpg|*Baco, Ceres e Cupido*163 x 113 cm Óleo sobre tea, Kunsthistorisches Museum, Viena.
Jeppe Aakjær

**Jeppe Aakjær**, nado en Fly Sogn (Skive) o 10 de setembro de 1866 e finado en Jenle o 22 de abril de 1930, foi un poeta e novelista danés.

## Traxectoria 
Autor de contos, novelas e poesías que recollen a dura vida campesiña de Xutlandia, en parte baseada na súa propia experiencia persoal como fillo de labregos. No cambio de século traballa como xornalista en Copenhaguen, onde se ve atraído polas ideas do socialismo. En 1907 volta á súa Xutlandia natal para se dedicar á súa actividade literaria e á educación dos campesiños.

Moitos compositores escandinavos do século XX utilizaron os seus poemas como letra para as súas cancións, entre os que destaca Carl Nielsen.
 
## Obras 
**Bondens Sen* ("O fillo do labrego"; novela, 1899)
**Vredens børn* ("Os fillos da ira"; novela, 1904)
**Rugens Sange* ("O canto do segador"; poesía, 1906)
**Under Aftenstjernen* ("Baixo a estrela da tarde"; poesía, 1906)

## Véxase tamén 
### Ligazóns externas 
* 
*
Aalborg

**Aalborg** ou **Ålborg** é unha comuna e cidade de Dinamarca, capital da rexión de Nordjylland, na península de Xutlandia. Ten unha poboación de 162&nbsp;381 habitantes (121&nbsp;549 na cidade), sendo a cuarta máis poboada de Dinamarca.

## Historia 
Fundada como un asentamento comercial viquingo (século V). A primeira mención do seu nome, Alabu, aparece nunha moeda datada no 1040. No ano 1342 recibe o título de cidade polo rei Valdemar. Na Idade Media foi unha próspera cidade comercial baseada no comercio de arenque, gran e carne. No 1516 recibiu o monopolio de salgar o arenque. Dende 1554 é sede dun bispado luterano. No século XVIII chega a revolución industrial á cidade, no 1865 constrúese a primeira ponte sobre o Limfjord, no 1889 chega o primeiro camiño de ferro á cidade.

## Arquitectura 
Un castelo antigo e algunhas casas é todo o que queda do XVII. A catedral data de mediados do XVIII, a Igrexa da Nosa Señora é unha reconstrución de comezos do XX dunha igrexa do XIV parcialmente queimada en 1894. Son tamén salientables o hospital antigo e o museo local.

## Economía 
A economía da cidade baséase no estaleiro naval, a escola naval e o porto comercial. Son salientables tamén a industrial téxtil, química e tabaqueira. Arredor da Universidade está medrando nos últimos anos a industria de telecomunicacións.

## Demografía 
miniatura|esquerda|Praza de Nytorv.
miniatura|esquerda|Universidade.
Evolución da poboación:

* 1980 - 153&nbsp;948
* 1985 - 154&nbsp;750
* 1990 - 155&nbsp;019
* 1995 - 159&nbsp;056
* 1999 - 160&nbsp;937
* 2000 - 161&nbsp;161
* 2003 - 162&nbsp;521
* 2010 - 162&nbsp;381

## Véxase tamén 
### Ligazóns externas 
* Concello de Aalborg 
* Oficina de Turismo de Aalborg 
* Universidade de Aalborg
Gdańsk

**Gdańsk** (, en caxubio *Gduńsk*) é unha cidade polaca, antigamente coñecida coma **Danzig** () e tamén chamada *Dantiscum*, *Gedanum*, *Gedania*, *Gydannyzc*, *Danczik e* *Dantzig*. É a capital da rexión de Pomerania con preto de 464.000 habitantes, sendo a sexta cidade máis poboada do país e a súa maior cidade portuaria.

A súa importancia histórica en dúas ocasións foi fundamental: na segunda guerra mundial foi o primeiro escenario de enfrontamententos armados, ao ser asaltada polo exército alemán; e durante a guerra fría, por seren os seus estaleiros o lugar que viu nacer o sindicato católico Solidariedade (en polaco, *Solidarność*) que desestabilizaría o maior país satélite do bloque comunista.

A súa conurbación metropolitana é tan grande que se une con outras dúas cidades (Gdynia e Sopot), sendo coñecido coloquialmente o conxunto como "as tres cidades" (en polaco: *Trójmiasto*).

Ficheiro:Gdańsk Ratusz Głównego Miasta.jpg|Gdansk Main Town Hall 
Ficheiro:Gdańsk - Pomnik Stoczniowców.jpg|Monument of Fallen Shipyards Workers 1970
Ficheiro:Gdansk 2004.jpg|Gdansk Main Town. 

Ficheiro:Pl gdansk zuraw dlugiepobrzeze2006.jpg|Crane 
Ficheiro:Pomnik Sobieskiego w Gdansku.jpg|Monument of King John III Sobieski
Ficheiro:Artus_Court_in_Gdańsk_-_20060730.jpg|Court of Artus. 

## Véxase tamén 
### Ligazóns externas 
*Páxina oficial de Gdańsk
Tratado de París

Existen diversos tratados que reciben o nome de **Tratado de París**:

* Tratado de París (1229) - fin da cruzada albixense.
* Tratado de París (1259) - entre Henrique III de Inglaterra e Lois IX de Francia.
* Tratado de París (1657) - Inglaterra e Francia alíñanse militarmente para atacar as posicións españolas en Flandres.
* Tratado de París (1763) - fin da Guerra dos Sete Anos.
* Tratado de París (1783) ou Tratado de Versalles (1783) - fin da Guerra de Independencia dos Estados Unidos.
* Tratado de París (1796) - rendición de Sardeña ás tropas francesas de Napoleón Bonaparte.
* Tratado de París (1810) - fin da guerra entre Francia e Suecia.
* Tratado de París (1814) - fin da guerra entre Francia e a Sexta Coalición.
* Tratado de París (1815) - tras a derrota de Napoleón en Waterloo.
* Tratado de París (1856) ou Congreso de París - fin da Guerra de Crimea.
* Tratado de París (1898) - fin da Guerra Hispano-Estadounidense (tamén chamada Guerra de Cuba).
* Tratado de París (1919), tamén chamado Conferencia de Paz de París - fin da primeira guerra mundial.
* Tratado de París (1920) - que unificou Besarabia e Romanía.
* Tratado de París (1947) - entre os Aliados e os países vencidos na segunda guerra mundial con excepción de Alemaña.
* Tratado de París (1951) - que deu orixe á Comunidade Europea do Carbón e do Aceiro.
Ronald Reagan

**Ronald Wilson Reagan**, nado o 6 de febreiro de 1911 e finado o 5 de xuño de 2004, foi o cuadraxésimo presidente dos Estados Unidos, de 1981 a 1989, e o 33 gobernador do estado de California, de 1967 a 1975. Antes de entrar en política, foi actor.

## Traxectoria 
[esquerda|miniatura|140x140px|Ronald Reagan no [anverso dun dólar presidencial de 2016.]]

Nado en Illinois, Reagan mudouse ós Ánxeles, California, en 1928, onde traballou como actor, foi presidente do *Screen Actors Guild* (*Sindicato de Actores de Pantalla* ou SAG polas súas siglas en inglés) e voceiro da compañía multinacional de infraestruturas, servizos financeiros e medios de comunicación, *General Electric* (GE). Os seus comezos na política producíronse durante o seu traballo en GE; orixinalmente membro do Partido Demócrata, cambiou ó Partido Republicano en 1962 á idade de 51 anos. Despois de facer un entusiasta discurso en apoio á candidatura presidencial de 1964 de Barry Goldwater, foi persuadido para acadar a gobernación de California, gañándoa dous anos despois e por segunda vez en 1970. Foi vencido na súa carreira polo nomeamento republicano presidencial en 1968 e en 1976, pero gañou tanto o nomeamento como as eleccións en 1980, converténdose en Presidente dos Estados Unidos de América.

Como presidente introduciu novas e ousadas iniciativas políticas e económicas. A súa política económica, encadrada na chamada *economía da oferta*, fíxose famosa baixo o nome de "reaganomics", caracterizada pola desregularización do sistema financeiro e polas rebaixas substanciais de impostos postos aprobados en 1981. No seu primeiro período, sobreviviu un intento de asasinato, marcou unha liña dura contra os sindicatos e ademais ordenou accións militares na independente illa caribeña de Granada, achegada á costa de Venezuela. Foi reelixido cunha gran maioría nas eleccións de 1984. O segundo período de Reagan estivo marcado principalmente por asuntos estranxeiros, sendo os máis salientables o fin da guerra fría, o bombardeo de Libia e a revelación do escándalo Irán-Contra. Previamente, o presidente ordenara un masivo incremento militar para a loita estreita contra a Unión Soviética (URSS), deixando atrás a estratexia da *détente*. Describiu publicamente á URSS como o "imperio do mal" e apoiou movementos anticomunistas en todo o mundo a través da chamada Doutrina Reagan. Negociou o Tratado INF para o desarme nuclear co secretario xeral soviético Mikhail Gorbachev, logrando a redución dos arsenais nucleares de ámbolos dous países.

Reagan deixou o cargo en 1989. En 1994, o expresidente revelou que lle diagnosticaran a doenza de Alzhéimer a comezos dese ano. Faleceu dez anos despois, á idade de noventa e tres, sendo un dos expresidentes máis lonxevos do país.

## Véxase tamén 
### Outros artigos 
* Guerra fría
* Ronald Reagan UCLA Medical Center
Piñeira de Arcos, Sandiás

**San Xoán de Piñeira de Arcos** é unha das tres parroquias que forman parte do concello de Sandiás, situado na comarca da Limia, provincia de Ourense. Segundo o INE, en 2025 tiña 354 habitantes (171 homes e 183 mulleres), distribuídos en 9 entidades de poboación, o que supón unha diminución en relación a 2011, cando tiña 435 habitantes.

## Patrimonio 
En Piñeira de Arcos, lugar que dá nome á parroquia, atópase a igrexa de San Xoán do século XIX.

A parroquia está atravesada pola estrada N-525, e nela nace a OU-320.

## Galería de imaxes 

Ficheiro:Miliario_de_Zadagós_a.jpg|Miliario de Zadagós.

## Lugares e parroquias 
### Lugares de Piñeira de Arcos 
### Parroquias de Sandiás 
## Notas 
## Véxase tamén 
### Outros artigos 
* Lugares de Sandiás
Zadagós, Piñeira de Arcos, Sandiás

**Zadagós** é un lugar da parroquia de Piñeira de Arcos pertencente ó concello de Sandiás. Segundo o IGE en 2010 tiña 63 habitantes (33 homes e 30 mulleres), once menos ca en 1999.

## Patrimonio
Nel atópase a Casa do Fidalgo, do século XVIII, casa grande con capela hoxe restaurada e rehabilitada como casa de turismo rural. Preto dela está a capela de San Roque.

A carón do lugar hai un miliario (milla LXXI) da Vía Nova ou Vía XVIII que unía Bracara (Braga) con Asturica (Astorga) dedicado ó emperador Maximino e ó seu fillo Máximo (235-238 d.C.).
## Galería de imaxes

Miliario_de_Zadagós_a.jpg|Miliario de Zadagós

Capela de San Roque en Zadagós, Piñeira de Arcos, Sandiás.jpg|Capela de San Roque

## Lugares e parroquias
### Lugares de Piñeira de Arcos
### Parroquias de Sandiás
Cardeita, Sandiás, Sandiás

**Cardeita** é un núcleo de poboación da parroquia de Sandiás, pertencente ó concello de Sandiás. Segundo o IGE en 2010 tiña 83 habitantes (38 homes e 45 mulleres), o que supón unha diminución respecto do ano 1999 cando tiña 112 habitantes.

Cóntase que os veciños de Cardeita foron quen de atopar nas terras asolagadas da lagoa de Antela *unha trabe, un pote vello, un pozo con escaleiras e non sei si outras cousas* procedentes da cidade de Antioquía á que Deus castigou por non socorrerlle cando veu a Galicia.

## Lugares e parroquias 
### Lugares de Sandiás 
### Parroquias de Sandiás 
## Notas
Cardeita

O topónimo **Cardeita** pode referirse a:

;En Galiza
***Cardeita**, lugar da parroquia de San Martiño de Porto, no concello de Cabanas;
***Cardeita**, lugar da parroquia de Sandiás, no concello de Sandiás.

## Véxase tamén
### Outros artigos
***Cardeite**, lugar da parroquia de Begonte, no concello de Begonte;
***Cardeira de Meroi**, lugar da parroquia das Somozas, no concello das Somozas.
Piñeira de Arcos

Como topónimo **Piñeira de Arcos** pode referirse a:

;En Galiza
***Piñeira de Arcos**, parroquia do concello de Sandiás;
****Piñeira de Arcos**, lugar de dita parroquia.

## Véxase tamén
### Outros artigos
Couso de Limia, Sandiás

**Santa María de Couso de Limia** é unha das tres parroquias que forman o concello de Sandiás, situado na comarca da Limia, provincia de Ourense. Segundo o INE, en 2025 tiña 368 habitantes (180 homes e 188 mulleres), o que supón unha diminución con respecto a 2011, cando tiña 468 habitantes.

## Patrimonio 
No Couso, lugar que dá nome á parroquia, atópanse a igrexa de Santa María de estilo románico con posteriores reformas do século XVII, e o pazo do Telleiro do século XVIII.

## Galería de imaxes 

Ficheiro:Iglesia de Santa Maria de Couso da Limia.jpg|Igrexa de Santa María de Couso de Limia.
Ficheiro:Casa en Vilariño das Poldras, Couso de Limia, Sandiás, Ourense, Galicia (Spain).jpg|Vilariño das Poldras.
Ficheiro:MiliariosvilarB1o1.jpg|Miliarios en Vilariño das Poldras.

## Lugares e parroquias 
### Lugares de Couso de Limia 
### Parroquias de Sandiás 
## Notas 
## Véxase tamén 
### Outros artigos 
* Lugares de Sandiás
Ostpolitik

**Ostpolitik** vén do alemán *Ost* (*Leste*) e *Politik* (*Política*), e fai referencia á política levada a cabo en 1969 polo chanceler da RFA Willy Brandt coa intención de normaliza-las relacións coa RDA. Como consecuencia desta política, a RFA chega a un acordo de recoñecemento de fronteiras coa Unión Soviética 1970. En 1972, a RFA e a RDA recoñécense diplomaticamente. En 1973 entran na ONU as dúas repúblicas alemás.

## Véxase tamén
### Outros artigos
* Guerra fría
Weltpolitik

Do alemán, *welt*, mundo e *politik*, política. A **Weltpolitik** era a denominación da política panxermanista e de paz armada, levada a cabo polo káiser Guillerme II a partir de 1890, substituíndo á *Realpolitik* (política da realidade). Esta nova estratexia, máis agresiva, Tería como consecuencia a rivalidade naval co Imperio Británico e a formación da Tripla Entente entre Francia, Rusia e o Reino Unido.

## Véxase tamén
### Outros artigos
*Panxermanismo
*Paz armada
Dominio de primeiro nivel

O **dominio de primeiro nivel** (en inglés ***Top Level Domain*** **TLD**) é un dos compoñentes dun enderezo de Internet, estes van separados por puntos, así por exemplo: gl.wikipedia.org, e precisamente o último é o que se denomina dominio de primeiro nivel, ou TLD. Por exemplo, no nome de dominio "gl.wikipedia.org", "org" é o TLD, ou dominio de primeiro nivel.

O sistema de nomes de dominio en Internet transforma os nomes de dominio en enderezos IP numéricos, permitindo así referirse a sitios web e outros recursos mediante nomes doados de lembrar en vez dos enderezos IP numéricos, como 207.142.131.245, que identifican cada ordenador. Este Sistema de Servidores de Nomes de Dominio (DNS, de *Domain Name Server*) constitúe unha xerarquía en forma de árbore: Cada TLD (p.ex. "org") inclúe moitos dominios de segundo nível (como "wikipedia" en "wikipedia.org"); cada dominio de segundo nível pode incluír moitos dominios de terceiro nível (p.ex. "gl.wikipedia.org" ou "it.wikipedia.org"), e así sucesivamente.

Os TLD pódense dividir en dúas clases: TLD de código de país (ccTLDs, de *country code TLDs*), como por exemplo pt, es e uk, e TLD xenéricos (gTLDs, de *generic TLDs*), como por exemplo com, org e net. Os ccTLDs teñen sempre dúas letras e os gTLDs teñen sempre máis de dúas letras. A capitalización é ignorada, de maneira que dá igual referirse a org que a ORG.

A xestión dos TLD é responsabilidade da IANA (*Internet Assigned Numbers Authority*, Autoridade de Números Asignados de Internet). Cada TLD é mantido por unha entidade distinta, que leva a concesión e revogación de dominios de segundo nível e mantén o seu rexistro.

## Véxase tamén 
* Lista de TLDs
* .gal
República Federal Alemá (1949–1990)

A **República Federal de Alemaña** (abreviado **RFA**; en alemán: *Bundesrepublik Deutschland*, abreviado **BRD**), **Alemaña Occidental** ou **Alemaña do Oeste**, foi un estado de Europa entre 1949 e 1990, cando se produciu a reunificación desta coa República Democrática Alemá.

Constituída como república federal o 23 de maio de 1949, incluía as zonas de ocupación de Francia, Reino Unido e EUA, ademais da parte occidental de Berlín, divididas en diferentes estados creados segundo a historia dos antigos principados do Sacro Imperio Romano. O estado foi declarado totalmente soberano o 5 de maio de 1955, con capital en Bonn, pero as forzas de ocupación permaneceron para contrarrestar a influencia soviética na Alemaña do Leste.

Alemaña Occidental uniuse á OTAN o 9 de maio de 1955 e á ONU nos anos 70, trala Ostpolitik do chanceler Willy Brandt, e recoñeceu tamén a Alemaña do Leste.

Trala caída do muro de Berlín o 9 de novembro de 1989, acelerouse a unificación das dúas Alemañas, que formalmente constituíu unha anexión da RDA por parte da República Federal de Alemaña. A unificación tivo lugar o 3 de outubro de 1990, e a retirada das forzas de ocupación, o 15 de marzo de 1991.
República Federal Alemá (homónimos)

**República Federal Alemá** pode referirse a:

*Alemaña do Oeste, estado xurdido na Guerra fría e xerme da actual República Federal.
*Alemaña, o país actual comprendendo tanto a parte occidental como a oriental.
Biografía

[miniatura|upright=1.2|Terceiro volume dunha edición de 1727 do libro *[Vidas paralelas* de Plutarco, impreso por Jacob Tonson.]]
A **biografía** (do grego βίος *bios*, que significa 'vida', e γράφειν *grάphein*, que significa 'escribir') é a historia da vida dunha persoa narrada desde o seu nacemento ata morte, consignando os seus feitos logrados e os seus fracasos, así como todo canto de significativo poida interesar da mesma.

Para iso adoita adoptar a forma dun relato expositivo e frecuentemente narrativo e en terceira persoa da vida dun personaxe real desde que nace ata que morre ou ata a actualidade. Na súa forma máis completa, sobre todo se se trata dun personaxe do pasado, explica tamén os seus actos con arranxo ao contexto social, cultural e político da época intentando reconstruír documentalmente o seu pensamento e figura. A biografía pode rexistrarse en forma audiovisual ou en forma escrita; neste último caso constitúe un subxénero literario da Historia que se divide á súa vez en diversos subxéneros.

## Orixe e historia 
O termo data do século XVII e con el denomínase un xénero autónomo cultivado dende a antigüidade. Nos seus comezos, xa dende as *Vidas paralelas* de Plutarco, a biografía responde a un propósito edificante e moralizante, orientación que seguiu na Idade Media. Foi no Renacemento cando comeza en Italia o estudo de persoas ilustres de maneira individualizada, o cal contribuíu ao desenvolvemento do concepto da biografía, con persoeiros como Boccaccio, Vasari, Vilani ou Maquiavelo. Posteriormente, no período romántico, o xénero biográfico toma dúas direccións diferentes: afonda na vida psíquica do biografiado ou procura, por enriba de todo, a amenidade literaria, sacrificando a verdade do personaxe.

## Véxase tamén 
### Outros artigos 
* Autobiografía
Sandiás, Sandiás

**Santo Estevo de Sandiás** é unha parroquia do concello ourensán de Sandiás, situado na comarca da Limia. Segundo o INE, en 2025 tiña 365 habitantes (167 homes e 198 mulleres), distribuídos en 6 entidades de poboación, o que supón unha diminución en relación a 2011, cando tiña 488 habitantes.

Nesta parroquia sitúase a capitalidade municipal onde se concentran os servizos administrativos (Concello, Xulgado de Paz), dotacionais (biblioteca municipal, colexio, Punto de Atención Infantil) e asistenciais (Centro de Saúde, farmacia). Conta tamén cun albergue de peregrinos dotado de 24 prazas.

## Patrimonio histórico-artístico
### Igrexa de Santo Estevo de Sandiás
miniatura|Igrexa de Santo Estevo de Sandiás.
Nesta parroquia atópase a igrexa parroquial de Santo Estevo. Foi construída polo mestre de cantería Bartolomeu de Nosendo antes de 1520. Consta dunha soa nave e presbiterio cuadrangular. Destaca pola súa portada de estilo manuelino, que recorda as igrexas portuguesas de Maravilha, en Santarém, ou a parroquial de Batalha.

O retablo maior de Santo Estevo de Sandiás foi realizado entre o ano 1603 e o 1607 polo entallador Xoán Fernández "O Mozo" e o escultor Francisco de Moure. Consta de dous corpos, tres rúas e un ático. Destacan no primeiro corpo san Pedro e san Paulo e no segundo san Francisco, santo Estevo e san Lourenzo. De grande interese son as pinturas manieristas da parte baixa, nas que destacan as escenas da Anunciación e a Visitación.

[esquerda|miniatura|Misa na romaría do San Bieito da Uceira ([Sandiás).]]
A ermida de San Bieito da Uceira está no monte do mesmo nome, non lonxe da aldea. Foi construída a mediados do século XVIII (exvoto do ano 1766), posteriormente foi reconstruída e ampliada. Dende o adro hai unha vista panorámica da Limia Alta. Tódolos luns de Pascua e o segundo domingo de xullo realízase a romaría na capela de San Bieito da Uceira, de gran tradición en toda a Limia.

Co gallo dos cincuenta anos do comezo das obras de desaugamento da lagoa de Antela (1958-2008), o Concello de Sandiás puxo en funcionamento no centro da vila a Casa da Lagoa (Centro de Interpretación da Lagoa de Antela). Neste centro preténdese dar a coñecer dunha forma didáctica a historia da lagoa a través dun percorrido que abrangue dende a formación da antiga lagoa de Antela, o seu desecamento, ata a actualidade coa recuperación medioambiental das antigas areeiras.

## Lugares e parroquias
### Lugares de Sandiás
### Parroquias de Sandiás
## Notas
## Véxase tamén 
### Outros artigos 
*Lugares de Sandiás
Siria

**Siria** é un país do Oriente Medio. Limita ó norte con Turquía, o leste e sur con Iraq, ó sur con Xordania e ó oeste con Israel, Líbano e o mar Mediterráneo. A rexión de fronteira con Israel (Altos do Golán) é obxecto de disputa entre ámbolos dous países.

## Historia 
Siria forma parte de Asia, en concreto do Oriente Medio. O nome de Siria é tan antigo como a súa historia, atopándose multitude de referencias na Biblia. Anteriormente, formaba parte dun territorio moito máis amplo, que incluía ademais os actuais Chipre, Líbano, Xordania, Iraq e Israel, cuxo nome era **Bilad al Cham** ou Territorio Lunar, por ser a súa capital, Damasco, tamén chamada Cham, un oasis no medio do deserto.

Siria formou parte, xunto con Exipto, da República Árabe Unida entre 1958 e 1961.

Durante un breve período nos anos 1970, Siria xunto con Libia e Exipto conformou unha federación que pretendía ser o xerme para a definitiva unidade árabe. Dita federación fora impulsada de xeito decidido polo líder libio Muammar al-Gaddafi, pero sucumbiu aos conflitos de intereses entre os tres países que se viron divididos entre outros asuntos pola súa postura fronte a Israel.

## Subdivisións 
Siria divídese en 14 *muhafazat* (محافظة , singular *muhafazah* equivalente a provincia ou gobernación) que levan o nome da capital, e que se subdividen en 61 *manāṭiq* (singular *minţaqah* equivalente a distrito ou rexión)

## Xeografía 
miniatura|240px|Muhafazat de SiriaSiria esténdese entre as latitudes 32° e 38° N e as lonxitudes 35° e 43° E. Na súa maior parte consiste nunha chaira árida, non obstante o noroeste do país, que se abeira ó Mediterráneo, é bastante verde. O nordés mailo sur constituían as zonas agrícolas tradicionais. O Éufrates, o río sirio máis importante, cruza o país polo leste.

O clima é seco e quente, os invernos son moderados, mais pola elevación do país por veces neva no inverno..

## Economía 
:*Véxase: Economía de Siria.*

## Notas 
## Véxase tamén 
### Outros artigos 
* Literatura siria
### Ligazóns externas 
* Parlamento de Siria